નવી દિલ્હીઃ ભારતીય ક્રિકેટ કન્ટ્રોલ બોર્ડ (બીસીસીઆઇ)ના અધ્યક્ષ શશાંક મનોહરે આંતરરાષ્ટ્રીય ક્રિકેટ કાઉન્સિલ (આઇસીસી)ના ચેરમેન બન્યા બાદ ‘બિગ થ્રી’ને બદલવાનો પ્રસ્તાવ રજૂ કર્યો હતો. એન. શ્રીનિવાસનના કાર્યકાળ દરમિયાન આઇસીસીમાં ત્રણ મોટા ક્રિકેટ દેશ ભારત, ઓસ્ટ્રેલિયા અને ઈંગ્લેન્ડને કાર્યકારી અને નાણાકીય અધિકાર મળી ગયા હતા. શ્રીનિવાસનના કટ્ટર વિરોધી મનોહરે આઇસીસી અધ્યક્ષ બન્યા બાદ પહેલી બેઠકમાં વર્તમાન ઢાંચામાં ફેરફાર કરવાનો પ્રસ્તાવ રજૂ કર્યો હતો.